**Projektas**

**ROKIŠKIO RAJONO SAVIVALDYBĖS TARYBA**

|  |  |  |  |  |
| --- | --- | --- | --- | --- |
| **S P R E N D I M A S** | | | | |
| **DĖL ROKIŠKIO RAJONO SAVIVALDYBĖS TARYBOS ETIKOS KOMISIJOS 2016 METŲ VEIKLOS ATASKAITOS PATVIRTINIMO** | | | | |
|  |  |  |  |  |
| 2017 m. kovo 31 d. Nr. TS-  Rokiškis | | | | |
|  | | | | |

Vadovaudamasi Rokiškio rajono savivaldybės tarybos etikos komisijos veiklos nuostatų, patvirtintų savivaldybės tarybos 2016 m. sausio 29 d. sprendimu Nr. TS-3 „Dėl Rokiškio rajono savivaldybės tarybos 2015 m. gegužės 8 d. sprendimo Nr. TS-125 „Dėl Rokiškio rajono savivaldybės tarybos etikos komisijos nuostatų patvirtinimo ir Etikos komisijos sudarymo“ dalinio pakeitimo“, 43 punktu, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės tarybos etikos komisijos 2016 metų veiklos ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jūratė Čypienė

Patvirtinta

Rokiškio rajono savivaldybės tarybos

2017 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS TARYBOS ETIKOS KOMISIJOS**

**2016 METŲ VEIKLOS ATASKAITA**

Rokiškio rajono savivaldybės tarybos įgaliojimo laikotarpiu sudaryta Etikos komisija tiria valstybės politikų elgesį, kai pažeidžiami Lietuvos Respublikos valstybės politikų elgesio kodekse nustatyti valstybės politikų elgesio principai ir nuostatos, kiti įstatymai ir teisės aktai, reglamentuojantys valstybės politikų veiklą, savivaldybės tarybos veiklos reglamentas.

Etikos komisija turi teisę pradėti tyrimą, kai yra bent vienas Lietuvos Respublikos valstybės politikų elgesio kodekso patvirtinimo, įsigaliojimo ir įgyvendinimo įstatymu patvirtinto Lietuvos Respublikos valstybės politikų elgesio kodekso 7 straipsnio 1 dalyje įvardytų elgesio tyrimo pradėjimo pagrindų, t. y. fizinio ar juridinio asmens skundas, kreipimasis ar pranešimas (toliau  – skundas) apie valstybės politiko galimai padarytą šiame kodekse nustatytų valstybės politikų elgesio principų,  nuostatų ar  institucijos,  kurioje politikas eina pareigas, veiklą reglamentuojančiuose teisės aktuose valstybės politikui nustatytų reikalavimų pažeidimą (toliau – pažeidimas); visuomenės informavimo priemonėse  paskelbta   pagrįsta informacija apie valstybės politiko galimai padarytą pažeidimą. Etikos komisijai per 2016 m. nebuvo pateiktas nė vienas prašymas / skundas ar informacija dėl galimų valstybės politikų elgesio veiklos pažeidimų.

Siekdama padėti valstybinėje tarnyboje dirbantiems asmenims tinkamai vykdyti Viešųjų ir privačių interesų derinimo valstybinėje tarnyboje įstatymo nuostatas ir užkirsti kelią interesų konfliktams, Etikos komisija vis daugiau dėmesio skyrė interesų konfliktams. 2016-01-01 Lietuvos Respublikos vietos savivaldos įstatymo Nr. I-533 13, 15 ir 23 straipsnių pakeitimo įstatymu (toliau – įstatymas) pakeista 15 straipsnio 3 dalis ir numatyta, kad Etikos komisija tarybos  narių, mero, savo  iniciatyva  teikia tarybos nariams rekomendacijas dėl viešųjų ir privačių interesų  derinimo valstybinėje tarnyboje įstatymo nuostatų įgyvendinimo. Be to, įstatymo 15 straipsnis papildytas 7 dalimi, kurioje teigiama, kad Etikos komisija, veikdama pagal šio straipsnio 3 dalies 2 ir 6 punktus, rengia posėdžius ne rečiau kaip kartą per mėnesį, siekdama analizuoti savivaldybės tarybos narių nedalyvavimo savivaldybės  tarybos,  komitetų ir komisijų posėdžiuose ir šio įstatymo nustatytų pareigų nevykdymo priežastis, taip pat tarybos  narių, mero, savo  iniciatyva  teikti tarybos nariams rekomendacijas dėl viešųjų ir privačių interesų derinimo valstybinėje tarnyboje įstatymo nuostatų įgyvendinimo. Atsižvelgiant į tai Etikos komisija, veikdama pagal savo veiklos nuostatų 5.2 ir 5.6 punktus posėdžius rengė ne rečiau kaip kartą per mėnesį ir teikė žodines rekomendacijas tarybos nariams dėl viešųjų ir privačių interesų  derinimo valstybinėje tarnyboje įstatymo nuostatų įgyvendinimo. Nuspręsta nuo 2017 m. tarybos nariams teikti rašytines rekomendacijas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

|  |
| --- |
| **SPRENDIMO „DĖL ROKIŠKIO RAJONO SAVIVALDYBĖS TARYBOS ETIKOS KOMISIJOS 2016 METŲ VEIKLOS ATASKAITOS PATVIRTINIMO“** |
| **AIŠKINAMASIS RAŠTAS** |

**Sprendimo projekto tikslas ir uždaviniai.**

Sprendimo projektu teikiama savivaldybės tarybai patvirtinti Etikos komisijos 2016 metų veiklos ataskaitą.

**Šiuo metu esantis teisinis reglamentavimas.**

Rokiškio rajono savivaldybės tarybos 2016 m. sausio 29 d. sprendimas Nr. TS-3 „Dėl Rokiškio rajono savivaldybės tarybos 2015 m. gegužės 8 d. sprendimo Nr. TS-125 „Dėl Rokiškio rajono savivaldybės tarybos etikos komisijos nuostatų patvirtinimo ir Etikos komisijos sudarymo“ dalinio pakeitimo“.

**Sprendimo projekto esmė.**

Etikos komisijos veiklos nuostatų, patvirtintų Rokiškio rajono savivaldybės tarybos 2016 m. sausio 29 d. sprendimu Nr. TS-3 „Dėl Rokiškio rajono savivaldybės tarybos 2015 m. gegužės 8 d. sprendimo Nr. TS-125 „Dėl Rokiškio rajono savivaldybės tarybos etikos komisijos nuostatų patvirtinimo ir Etikos komisijos sudarymo“ dalinio pakeitimo“, 43 punkte numatyta, kad komisija kasmet iki kovo 31 d. tarybos reglamento nustatyta tvarka teikia tarybai Komisijos metinę veiklos ataskaitą.

**Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma, teigiamos – bus įgyvendintas Etikos komisijos veiklos nuostatų patvirtintų Rokiškio rajono savivaldybės tarybos 2016 m. sausio 29 d. sprendimu Nr. TS-3 „Dėl Rokiškio rajono savivaldybės tarybos etikos komisijos nuostatų patvirtinimo ir etikos komisijos sudarymo“ dalinio pakeitimo“ 43 punktas.

**Kokia sprendimo nauda Rokiškio rajono gyventojams.** Rokiškio rajono gyventojai galės susipažinti su savivaldybės tarybos Etikos komisijos 2016 metų veikla.

**Finansavimo šaltiniai ir lėšų poreikis**. Sprendimo projektui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu

Komisijos pirmininkė Jūratė Čypienė